
Българо-германски бизнес форум в областта на минното дело и екологията
11 Ноември 2008 г. (вторник)
София, хотел Central FORUM (бул. Цар Борис III, No. 41)
	№
	Фирма
	Участник / Длъжност
	Кратък фирмен профил
	Желание за сътрудничество

	1
	BIUG - 

Инженери консултанти по геотехника на околната среда и фундаментостроене 

Internet: www.biug-geotechnik.de

	Д-р Юрген Кеслер

Управител

	От 1990 г. фирма BIUG се занимава от с консултации в областта на околната среда, фундаментостроенето и земната механика, изграждането на депа, както и саниране на рудници. 
В предприятието работят 25 сътрудници, които са предимно геолози,  геотехници, строителни инженери, минералози, геофизици и други специалисти с опит в следните области:
- Минно дело & суровини
- Депа & наноси

- Геотехника на околната среда & рециклиране на площи

- Фундаментостроене & консултация при изграждане на фундаменти

Фирма BIUG притежава опит в следните области: 

· Застрояване  и повторно използване на насипища и открити депа за земни маси;

· Експлоатация и структуриране на кариерни басейни и техните брегове;

· Проектиране и саниране на минни свлачища; 

· Оценка и саниране на засегнати от рудници площи, изработка на концепции за саниране;

· Геотехническа помощ при добива на въглища, камъни и земни кариери;

· Осигуряване на качество при процесите на саниране;

· Разработване на планове за подобрение на почвата на разтоварища за подготовка за строителни работи;

· Саниране на подпочвени и надземни води, засегнати от киселинни руднични води или от други вредни вещества.


	Фирма BIUG търси: 
- български инженерни предприятия,  които биха желали да използват опита й в рамките на съвместна разработка на геотехнически обекти
- минни и строителни предприятия, за които може да разработва проекти. 



	2
	BTB Ingenieurgesellschaft mbH
Internet: www.btb-ing.de

	г-н Уве Бернщайн
Управител


	Фирма BTB Ingenieurgesellschaft се занимава с проектиране на инженерни съоръжения  в областта на транспортното и хидротехническото строителство. 

Екипът притежава дългогодишен професионален опит в управлението, проектирането и ръководенето на цялостни строителни дейности по отношение на хидротехническото, мосто- и тунелостроенето.  BTB предлага цялостно проектиране - от изходните данни до крайното изпълнение. Фирмата е получила референции както за изграждането на нови мостове и тунели, така и за реконструкцията на инженерни съоръжения. BTB има опит и с проекти, свързани с преодоляване щетите от наводнения. 

От голямо значение за фирмата е стратегическото й развитие на източноевропейския пазар. Там тя може да предложи своя опит, събран през последните 18 г. на територията на бившата ГДР, който да бъде използван при обработката на проекти и получаването на разрешителни за строеж. 
	BTB Ingenieurgesellschaft търси контакти с:
- фирми за пътно строителство
- инженерингови фирми в областта на околната среда и инфраструктурата
- учреждения и министерства 



	3
	FIB  

Институт за изследване на терени, засегнати от минната индустрия 

Internet: www.fib-ev.de
	Д-р Мартин Гаст
Зам. управител


	Институт за изследване на терени, засегнати от минната индустрия е основан през 1992 г. като многостранен институт за работа по специалните проблеми, свързани с околната среда в регионите Бранденбург, Саксония и Саксония-Анхалт,  на които са нанесени вреди от добива на кафяви въглища.

Създаването на екологично стабилни местности с причинени вреди от минната индустрия са основна предпоставка за стопанското преструктуриране на региони, които досега са били едностранно  ориентирани към въглищата и свързаната с тях индустрия. Задачата на FIB e.V. е да разработи необходимите за това природонаучни концепции и решения чрез приложно ориентирано изследване.

Основните дейности в работата на Института са анализ, типизиране, оценка на потенциала, оформяне и рекултивация и оздравяване на рудодобивните местности. Особена роля за това има възстановяването на почвата и на нейните функции, както и еволюцията на използваните вещества и методи за подобряването й. 

	FIB e.V. проявява интерес за сътрудничество с предприятия и научни организации, занимаващи се със саниране и рекултивация на минни терени. 

На база на широкообхватния си опит, институтът предлага услугите си като партньор и изпълнител на поръчки на рудодобивни предприятия и държавни институции за разработване на решения и концепции за саниране на минни терени съгласно най-новото равнище на науката и техниката.

От особен интерес е сътрудничеството за подобряване на почвените условия, както и селскостопанската и горскостопанската рекултивация.



	4
	GMB - Дружество за минна и строителна техника 

Internet: www.gmbmbh.de

	Д-р Михаел Щрцодка

Прокурист


	Фирма GMB е създадена през 1995 г. като 100%  акционерно дружество на Vattenfall Europe Mining AД. Към основната дейност на GMB принадлежат  инженерни услуги и дейности по проектиране в областта на минното дело, геотехниката, строителство и измерване, производство на ел. ток и топлина в топлоелектрически централи, използващи за гориво кафяви въглища,  управление на производството в открити рудници и управление на съоръженията. С предлаганите инженерно-технически и проектантски дейности GMB е работила и работи по национални и интернационални проекти за добив предимно на твърди енергийни суровини. 

GMB притежава ярко изразено know-how в областта на геотехниката. Фирмата разполага с висококвалифицирани геотехници и научни работници в областта на геологията.  GMB има и необходимото техническо оборудване за извършване на проучвания,   включително сондираща техника под налягане.  

Квалифицирани инженери извършват работа по проектиране на дейности за добив на минерални суровини (по-точно от ронливи скали) и хидротехническо  проектиране, близко до рудодобивната промишленост. GMB притежава обширно Know-how в областта на проектирането на депа и сметища, най-вече за електроцентрали.   
	GMB търси партньори и възложители на поръчки за минно-технически и хидротехнически задачи, както и дейности по ландшафтно проектиране. Особен интерес за фирмата представляват:

· Проучване коефициента на устойчивост на ронливи скали;

· Дейности по получаване на разрешителни в сферата на минното дело и обогатяването на рудите;

· Проекти в сферата на геофизика;

· Дейности, осигуряващи прехода на държавна фирма в пазарно ориентирано частно предприятие.



	5
	GALA-MIBRAG-Service GmbH

	г-н Марсел Шмит

Управител


	GALA-MIBRAG-Service GmbH повече от 10 години предоставя услуги на индустриални клиенти, общини и частни възложители.  Фирмата е специализирана в областите: рекултивация, озеленяване, земекопни работи, ландшафтно и подземно строителство.  За изпълняването на фирмените проекти и осъществяването на поръчките GALA-MIBRAG-Service разполага с високо квалифициран и мотивиран екип, чието know-how се разпростира в много професионални направления. Към тях спадат областите: рудодобивна промишленост - открит и закрит въгледобив, мелиорация, аграрно и горско стопанство, поддържане на почвата/ландшафтно строителство, надземно и подземно строителство, както и поддръжка.


	GALA-MIBRAG-Service GmbH търси сътрудничество в сферата на минното дело в България като цяло, а не само в сегмента на добиването на кафяви въглища.

Тук спадат:

· Министерство на икономиката и енергетиката;
· Минни служби и администрации;
· Минни предприятия;
· Енергоснабдителни дружества;
· Представители от областите: рекултивация, околна среда, индустрия, управление на отпадъците
Ние проявяваме интерес и към инженерни фирми; предприятия, занимаващи се със саниране и/или с извозване на отпадъци, ландшафтно-строителни фирми и др.



	6
	MILAN Geoservice GmbH
Internet: www.milan-geoservice.de

	Инж. Свен Яни
Управител


	MILAN Geoservice е 100% дъщерно дружество на еta Инженеринг AG, чиито предмет на  дейност от 2002 г.  са лазерно сканиране (във въздуха) - Airbone Laser Scanning, както и дигиталната фотограметрия. 

Фирмата предлага на своите клиенти комплексни услуги: от заснемането на данните до изработката на дигитален модел на терена.

Услуги:
· Лазерно сканиране от въздуха – DSM (digital suface model), дигитални модели на терени с растителност и застрояване и DTM (digital terrain model), дигитални модели на терени без растителност и застрояване;

· Аеротриангулация– проектиране, измерване и изравнение на фотограметрични мрежи;

· Дигитална фотограметрия;

· Изработка и продажба на системи за лазерно сканиране;

· Отдаване под наем на летателни апарати;

· Маркшайдерство и геодезия;

· Картография - изработване и обновяване на планове и карти в различни мащаби, построяване на цифрови модели на терени, изработване на кадастрални планове и карти
· Геодезия за строителство на пътища и сгради - трасиране на контури на сгради; трасиране на оси на сгради;


	Фирми, занимаващи се със защита/укрепване на бреговете 

Фирми в областта на минното дело

Електроснабдителни дружества

Геодезически служби
Геоложки институти



	7
	G.U.B. Ingenieur AG
Internet: www.gub-ing.de

	Д-р. Дийтмар Грисл

Председател на УС 


	Фирма G.U.B. Ingenieur е основана през 1991 г. и упражнява своята дейност в сферата на геотехниката, геология, хидрология, хидрогеология, техника за околна среда, геофизика, сеизмология, строителна техника, транспортно проектиране, ландшафтна архитектура, хидротехническо строителство, геодезия и геоинформатика .  

 Тя предлага всеобхватни и цялостни инженерни услуги във всички фази на  проучването, проектирането, строежа и надзора на строителните обекти.
Освен това във фирмата работят и експерти по земни пластове (насипи), а също и отводняване на открити рудници. Много от инженерите имат опит и в откритите рудници за кафяви въглища и добива на уран, а също и в строителството на каверни. В над петдесетгодишната си фирмена история  G.U.B. Ingenieur е придобила опит при най-вече в областта на саниращата рудодобивна промишленост, напр. преместване на насипища, покривни системи за стари замърсявания и депа, уплътнителни системи за нестабилни почви. 
	G.U.B. Ingenieur търси контакти с:
- съответните български институции на всички равнища
- инженерни фирми в областта на минното дело
- инженерни фирми в областта на околната среда.  



	8
	ICL INGENIEUR CONSULT 

Internet: www.icl-ingconsult.de

	г-н Франк Клонер
Прокурист


	ICL INGENIEUR CONSULT е основана през 1990 г. като инженерна фирма, предоставяща услуги в сферата на проектирането, строителния надзор и управлението на проекти:
· Подземното и хидротехническо строителство
· Технологии по околната среда
· Градостроителство
· Високо строителство / проектиране на носещи конструкции
· Проектиране на транспортни съоръжения
· Железопътни проекти
 Въз основа на широкоспектърната строително-консултантска дейност, фирма ICL INGENIEUR CONSULT е в състояние да поеме реализирането на комплексни обекти от фазата на проектиране през реализацията до приключването на проекта и пускането в експлоатация. 

Освен това фирмата осъществява дейности като рекултивиране на стари терени и замърсявания, разработване на концепции за последващо използване на терени, изготвяне на икономически оценки и предпроектни проучвания.   
ICL INGENIEUR CONSULT предлага и услуги по проектиране на съоръжения за добив на енергия, преди всичко алтернативни енергийни източници.  Към това се отнася  изграждането на газови съоръжения за депа и добив на енергия от биомаса. 

 ICL INGENIEUR CONSULT притежава широки познания в проектирането на инфраструктура на терени, засегнати от минна дейност, вкл. всички необходими хидротехнически съоръжения като бентови и помпени инсталации, водни връзки и защитни съоръжения срещу наводнения. 
	ICL INGENIEUR CONSULT търси контакти с фирми, занимаващи се с проектиране за инфраструктура и околна среда, познаващи съответните процедури.  

	9
	Montan Bildungs- und

Entwicklungsgesellschaft GmbH
Internet: www.mbeg.de

	Г-жа Хайке Хертлинг
Ръководител отдел „Минно дело”


	Montan Bildungs- und Entwicklungsgesellschaft mbH (MBEG) е основана през 1999 г. и извършва консултантски и инженерингови дейности по международни проекти в областта на минното дело и в близки до него области. Фирменият екип се състои от различни специалисти в областта на минното дело, които имат практически и международен опит в управлението на предприятия, проектиране открит и закрит способ, икономика на минната промишленост, апаратурна техника, обучение и повишаване на квалификацията. 

Предлаганият пакет от услуги се разпростира в областите: минно дело, околна среда, инфраструктура, свързаните с минното дело бази данни и повишаване на квалификацията в минното дело. Важни аспекти са техническите, икономически и административните оценки на  минни предприятия, работите по проектиране на открити и подземни рудници, включително предпроектни проучвания, транспортни, рекултивационни и ревитализиращи проекти, пазарни проучвания, безопасност на труда, както и проекти за обучение и повишаване на квалификацията и управление на проекти в минната промишленост.
Наред със значимите проекти за частната енергийна и суровинна икономика, към основната дейност на дружеството се причисляват и проекти за международна икономическа помощ за развиващите се страни. 

MBEG си сътрудничи с регионални и надрегионални субекти в сферата на политиката и икономиката, както и с частни предприятия, институции на ЕС, банкови учреждения и обучителни организации. Фирменият опит се разпростира в страни от почти всички континенти.


	MBEG търси контакти с представители от българския минен сектор (с минната индустрия като цяло, не само с въгледобивни предприятия) 

Към тях принадлежат:
· Съответните министерства и учреждения 

· Минни предприятия

· Фирми и институти за геоложки проучвания 

· Електроснабдителни дружества

· Представители от областта на околната среда, управление на отпадъците, рекултивиране

Интерес представляват също така инженерни бюра, проектанти, конструктори на машини и съоръжения, фирми за отстраняване на отпадъци, саниращи предприятия и др.



	10. 
	MUEG Mitteldeutsche Umwelt- und Entsorgung GmbH

Internet: www.mueg.de

	г-н Хартмут Таубер
Ръководител отдел „Проектиране и инженеринг”

г-н Ханс-Дитер Енгелман
Ръководител отдел „Осигуряване на качеството”


	Фирма MUEG е предприятие в сферата на водното стопанство и оползотворяването на отпадъци. Основано е през 1990 г.  Седалището на дружеството е в централна Германия, разполага с 15 клона, в които са заети около 320 служители. 
Услуги в областта на околната среда:

Проектиране и инженеринг в следните области:

· Проектиране на рудници; 

· Проектиране на сметища и съоръжения;

· Проектиране и надзор на строителните дейности;

· Анализ на местоположението и на старите замърсявания;

· Проучвания за съвместимост с околната среда / ландшафтно проектиране. 

Изолационно строителство

· за сметища и сгради, включително тунел с PEHD – фолио и защитно покритие

Оползотворяване/ликвидация (сметища)

· Оползотворяване на почви, почвени смеси и други минерални отпадъци, шлаки и прахообразни вещества;

· Биологична и химико-физична дезинфекция на почви и други отпадъци;

· Компостиране на биоотпадъци и утайки на отточни води;

Проекти за саниране

· Комплексно проучване и саниране на стари екологични щети;

· Имобилизация / намаляване на активността;

· Третиране на специални отпадъци за производство на смесителни горива, респективно на сметищни строителни материали.


	- Контакти с едрата индустрия (напр. с рафинерии);
- Контакти с общини и общински ползватели на сметища;
- Българско предприятие за откриване на съвместен филиал за сътрудничество при съвместни проекти в областта на околната среда в България (обмяна на технологии с партньора).



	11. 
	TDE Mitteldeutsche Bergbau Service GmbH
Internet: www.tde-espenhain.de

	г-н Йенс Бухвалд

Управител „Технически отдел”


	От 1991 г. TDE предлага професионални услуги на предприятия от минната промишленост и общински институции. 

Годишният оборот на предприятието възлиза на 25 милиона Евро и е реализиран основно в следните бизнес направления:

- Пълен спектър на работи при открит добив на полезни изкопаеми, като:

· Поддържане в изправност на тежка техника, като багери, насипообразуватели др. в открити рудници;

· Изработване наново на технологично оборудване;

· Подготвяне на спомагателна апаратурна техника;

· Използване и техническо обслужване на лентови съоръжения;

· Изграждане и експлоатация на руднични дренажи. 

- Обезопасяване на изведени от експлоатация стари руднични съоръжения, както:

· Създаване на устойчиви насипи;

· Изпълнение на тежки земекопни работи;

· Саниране на киселинни руднични водоеми;

· Изземване с обратен ред, разрушаване и  отстраняване на стари индустриални съоръжения;

· Рекултивация;

· Изграждане на сметища;

· Машиностроене;

· Строеж на мостове и строителство със стоманени конструкции.

За осъществяване на нашите дейности разполагаме с 375 мотивирани сътрудници и с оптимално машинно и техническо оборудване.

Прилаганите от нашите опитни инженери и техници технологии са се доказали при реализацията на проекти и са признати от клиентите.


	Със своето know-how TDE възнамерява да усвоява пазарни потенциали в страни с високи потребности в областта на санирането на съществуващи и стари руднични съоръжения и търси партньори за сътрудничество и отговорни лица от икономиката и общините, които се интересуват от иновативни решения и развитие на  дългосрочна, съвместна работа. 



	12. 
	LMBV international GmbH
Internet: www.lmbvinternational.com

	г-н Махаел Илинг

Управител 
г-н Ролф Шлотман

Ръководител Проекти

	Дейността на LMBV international е интернационализира наличното know-how на LMBV в областите саниране на околната среда и минното дело. Дружество LMBV е основано през 1994 г. и се занимава със саниране в областта на минното дело в регионите Лаузиц и Средна Германия. Дружеството е държавно, създадено е към Федералното министерство на финансите. 

Първоначално LMBV се занимава с управление и координация по текущите дейности по добив на кафяви въглища. Последните производствени мощности са закрити през 1999 г. От тогава основната дейност на LMBV е в областта на санирането на минни терени, т.е. повторното използване на засегнатите от минната дейност терени. 

Едновременно с това дружеството създава предпоставки за всеобхватно преструктуриране и оздравяване на бившите минни терени. 

Задачите на LMBV са основно в четири направления: 

· Носи отговорност по отношение на нормите, регулиращи минното дело

· Помощ при вземане на необходимите решения, свързани с повторното използване на терените, засегнати от минна дейност. 
· Управление на процеса по саниране 
в качеството си на отговорен възложител, вкл. проектиране, обявяване на търг, възлагане на поръчка, контрол и намаляване на дейностите по саниране. 
· Продажба на недвижими имоти с цел осигуряване на използваеми площи за индустрията/промишлеността. 
От особено значение са и областите:

Вода 

За да се възстанови водното стопанство в региона, е необходимо водоносните пластове и кариерните езера отново да бъдат напълнени. След приключване на основните дейности по саниране на остатъчните дупки чрез преместване на земните маси, уплътняването им, оформяне на бреговете и рекултивация, на мястото на бившите минни терени ще бъдат създадени 46 езера. По този начин водната площ на Германия ще се увеличи с 30%. 

Недвижими имоти: 

От 2007 г. в региона на Лаузиц и централна Германия LMBV управлява ок. 34.200 ha недвижими имоти. Това са основно: 

• Гори и селскостопански използваеми площи 

• Стари индустриални терени,

• Водоеми и бреговете им,

• Бивши минни терени в процес на саниране 

Саниращи мерки: 

В началото на дейността си дружеството разполага с площи над 100.000 ха. от различно естество, които са засегнати от мина дейност. 

Дъщерни дружества: 

Дъщерното дружество GVV (Дружество за съхранение и оползотворяване на закрити минни предприятия) отговаря за закриването и санирането на нерентабилни и негодни предприятия за рудодобив в регионите Саксония, Саксония-Анхалт и Тюрингия. Към дейностите на GVV спада също и преобразуването на заводски площи в индустриални/ производствени. 


	LMBV international иска да установи контакти с: 
- институции/организации в сферата на минното дело, саниране на околната среда, развитие на бивши промишлени райони. Напр. Министерство на околната среда и водите, Министерство на икономиката и енергетиката, Министерство на регионалното развитие и благоустройството 
- представители на общините с развито минно дело, на които LMBV International може да предложи подкрепа за осигуряване на устойчиво развитие. Напр. региона на гр. Перник (за отстраняване на проблемите с подпочвените води)
- контакти с представители на институциите на ЕС в България

